als_Latn dik_Latn sag_Latn
Me 21 Janar,Tirana dhe e gjithë Shqipëria përjetuan një ankth të paparë, që nga viti 1997. E kaluara u përsërit frikshëm duke e kërcënuar seriozisht demokracinë edhe njëherë tjetër me falangat bolshevike të ish-Sigurimit. Ishte ideuar katërkëndëshi famëkeq kundër demokracisë, i një grushti shteti që kishte shtabin e vet tek selia e Partisë Socialiste, ShISh, Presidenca dhe Prokuroria e Përgjithshme. Ditë më parë ishte paralajmëruar se Edi Rama, i sëmuri psiqik i të majtës ish-komuniste, me një suitë kriminelësh dhe bllokmenësh, kishte ndarë mendjen e tij perverse që t’i sulej karriges së kryeministrit dhe në mënyrë të dhunshme të merrte pushtetin, duke u bërë një precedent i rrezikshëm për demokracinë jo vetëm në Shqipëri e Ballkan, por rrezik edhe për Europën Demokratike. Në këto rrethana të krijuara kur të binte Kryeministria, Edi Rama për fatkeqësinë e Shqipërisë dhe të të gjithë kombit do ta kishte rrugën e hapur, do të vendoste hierarkinë dhe qeverinë bolshevike që më parë të planifikuar. Skënder Gjinushi, ish-Ministri i regjimit komunist, i biri i kriminelit me pseudonimin “Goliku”, gjeneralit famkeq të Enver Hoxhës, në një konferencë shtypi me dt.18 Janar do të bënte thirrje se “Shqipëria duhej të ndiqte shembullin e Tunizisë”. Në të gjitha rrethet e Shqipërisë po përgatiteshin banda terroriste që do të zbarkonin në Tiranë me 21 Janar. Policitë bashkiake në këto rrethe me detyra të përcaktuara, me shtabe të mirëorganizuara, me detaje kishin marrë detyrat dhe po rekrutonin mercenarë, banditë të lindur e ish-të burgosur. Sipas burimeve, shërbimet inteligjente të ShISh në qarqe kishin dërguar informacione në qendër, të përgatitjes së një sulmi të organizuar me objektiv “zbrazjen e Kryeministrisë”, por që nga qendra u konsideruan si “informacione të ndikuara politikisht”. Çdo ditë që po kalon nga puçi i organizuar i 21 Janarit, po dalin fakte të reja që implikojnë institucione të rëndësishme të shtetit, që në marrëveshje me Edi Ramën dhe shtabin e tij të ngushtë, kishin miratuar planin ogurzi kundër demokracisë në Shqipëri dhe rendit kushtetues. Me një fjalë marrjen e pushtetit me dhunë, me mënyrën e revolucionit bolshevik leninist, nga “populli dhe në emër të popullit”.
Por Edi Rama, “si zonja dhelpër tek koteci, që kësaj radhe nuk i eci”, ja bëri si dhia shytë që shkoi të merrte brirët dhe la edhe veshët. U diskreditua me skenarin kriminal përpara popullit shqiptarë dhe mbarë botës, u diskreditua paturpësisht përpara të gjitha institucioneve ndërkombëtare. Personalisht nuk është befasi për mua që ShISH u vu në shërbim të Edi Ramës dhe të majtës ish-komuniste në këtë grusht shtetit të mirëfilltë. Kemi dëgjuar rëndom shprehjen e popullit se “kjo punë u bë bozë”. Bozë u bënë edhe dhjetëra shkrime ku që nga viti 1992, kam paralajmëruar rrezikun e strukturave të ish sigurimit komunist në ShISH dhe kudo në institucionet që janë ulur këmbëkryq dhe po i bëjnë gjëmën demokracisë. Aspak nuk ishte e rastit kundërshtimi absolut që iu bë nga e majta ish komuniste në Parlamentin e Shqipërisë “ligjit të lustracionit ose i quajtur ndryshe “ligji i hapjes së dosjeve”, i cili u aprovua vetëm me votat e mazhorancës së Partisë Demokratike në Parlament. Thënë për hir të së vërtetës, ky ligj nuk plotësonte standardet demokratike dhe as të interesave të demokracisë në Shqipëri për të këputur njëherë e përgjithmonë fijet e merimangës të strukturave të organizuara të ish-Sigurimit. Por si i thonë fjalës “kur nuk ke pulën, duhet të hash sorrën”. Si për t’u përkëdhelur kokën, jashtë këtij ligji, dilnin të pa lagur dy ish-ministrat e regjimit komunist, dy eksponentët kryesorë të revolucionit të ’97-s, Gramoz Ruçi dhe Skënder Gjinushi. Është paradoksale që Shqipëria megjithë këto probleme, kur lugati komunist në të gjitha këto vite të vështira të tranzicionit është ngritur si nga varri për t’i bërë gjëmën demokracisë, është e fundit dhe e vetmja në Europën ish-komuniste që nuk ka zbatuar “ligjin e lustracionit”. Fakti se strukturat e vjetra të ish sigurimit mbetën të pa prekura nga reformat dhe riciklimi i pinjollëve të brezit të dytë të bllokmenëve, të kastës së kuqe kriminale u vunë në krye të elitës së Partisë Socialiste ,ishte një paralajmërim i frikshëm për atë që do të ndodhte. Dhe sot po të njëjtët fytyra ideuan dhe drejtuan demonstratën famëkeqe të 21 Janarit, një skenar të rrezikshëm të një grushti shteti.
Katërkëndëshi famëkeq që do të mbetet në histori si turpi i atyre që e ideuan dhe i bënë një rrethim prej zjarri demokracisë dhe shtetit ligjor. Ky katërkëndësh merrte urdhra nga Shtabi i Partisë Socialiste dhe nga ky shtab varej Prokuroria e Përgjithshme, Presidenca dhe Sh.I.Sh. Kishte mbetur vetëm Kryeministria dhe Parlamenti me mazhorancën.
Do të mbeten përjetësisht heronj në memorien e kombit të gjithë ata oficerë dhe policë të Policisë së Shtetit dhe Gardës së Republikës, që në atë ditë të vështirë për popullin dhe demokracinë,qëndruan përpara mizorisë bolshevike-fashiste të bandave të organizuara me mercenarë të Edi Ramës. Populli shqiptarë dhe demokracia në Shqipëri kaloi çaste dramatike që do të mbeten në historinë tonë kombëtare si turpi i atyre që e ideuan.
Demonstrata e 28 Janarit tregoi mllefin e këtyre kriminelëve kundër demokracisë që organizuan grushtin e shtetit të një jave më parë. Edi Rama dhe lakejtë e tij bolshevikë, ashtu si në kohën e Enverit në këtë bulevard që i komandonin në rresht njerëzit, edhe tani i ndanin në kuadrate duke i manovruar si t’u donte qejfi. Edhe njëherë tjetër shqiptarët panë me sytë e tyre pafytyrësinë cullak të cullakut Edvin Rama, një njeriu pa familje, pa moral, me shpirt ogurzi krimineli.
T’i lutemi Zotit për Shqipërinë dhe që kemi në krahun tonë Amerikën dhe Europën Demokratike. Ëndrrat e pinjollëve të diktaturës komuniste për ta sfiduar demokracinë me metoda bolshevike janë si ajo e gomarit që e kishte ngrënë ujku dhe po shpresonte të ishte në ëndërr. Të shpresojmë se ligji do të veprojë me të gjith fuqinë që i ka dhënë vullneti i popullit shqiptar që aspiron në shekuj për liri dhe demokraci. Është ky një mësim i mirë për të gjithë klasën politike në Shqipëri,se zbatimi i reformave demokratike është një domosdoshmëri jetike për të ardhmen tonë të përbashkët.
als_Latn als_Latn als_Latn als_Latn als_Latn als_Latn